Učenici 6.b razreda!

Danas ćemo učiti o futuru drugome.

Usmeno odgovorite na sljedeća pitanja:

1. Koje vrijeme izriče futur prvi?

2. Od čega se tvori futur prvi?

3. Što se događa u futuru prvome kada je infinitiv s nastavkom na –ti ispred pomoćnoga glagola?

Na sljedećoj poveznici pogledajte video lekciju o futuru drugome. (Ne trebate ništa zapisivati tijekom gledanja video lekcije. Nakon odgledane video lekcije, zapišite plan ploče u nastavku.)

<https://www.youtube.com/watch?v=otQwAt_Pj9s>

PLAN PLOČE:

**Futur drugi**

Kad **se budu vraćale** iz škole, **ulijetat će** u pustolovine nove.

↓ ↓

prva radnja druga radnja

futur drugi futur prvi

Dok jedna **bude kupovala** kolače, druga **će** joj **tražit**i hlače.

↓ ↓

futur drugi futur prvi

istovremene

radnje

**Futur drugi je složeno glagolsko vrijeme koje izriče predbuduću ili istovremenu radnju u budućnosti.**

Futur drugi se rabi u rečenicama s više predikata, a kada rečenica ima jedan predikat za budućnost se rabi futur prvi.

Otišao budem sutra. Otići ću sutra. - jedan predikat, rabi se futur prvi

TVORBA FUTURA DRUGOGA:

budu vraćale

bude kupovala

bude prala

**svršeni prezent glagolski**

**pomoćnoga pridjev radni**

**glagola biti**

SPREZANJE GLAGOLA U FUTURU DRUGOME:

primjer: odrasti

1. os.jd. budem odrastao

2. os.jd. budeš odrastao

3. os.jd. bude odrastao

1. os.mn. budemo odrasli

2. os.mn. budete odrasli

3. os.mn. budu odrasli

Futur drugi svršenih glagola može se zamijeniti prezentom.

primjer:

Kad **budem došla** kući, **maštat ću** o budućnosti.

↓

futur drugi

Kad **dođem** kući, **maštat ću** o budućnosti.

↓

prezent

ZADATCI:

**1. Prepiši zadane rečenice tako futur drugi zamijeniš prezentom.**

a) Naučit ću plesati ako bude pristala ići sa mnom na zabavu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Ako sâm ne budem savladao korake, upisat ću plesnu školu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Odredi redoslijed radnji u zadanim rečenicama.**

a) Sutra ću otići na Sljeme ako ne bude padala kiša.

prva radnja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

druga radnja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) Bude li sjalo sunce, ostat ću do navečer.

prva radnja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

druga radnja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Riješene zadatke fotografirajte i pošaljite u privatnoj poruci do kraja današnjega dana, 2.4.2020.